Na podlagi Zakona o uresničevanju javnega interesa za kulturo (Uradni list RS, št. 77/07 - uradno prečiščeno besedilo, 65/07 – odl. US, 56/08, 4/10, 20/11, 100/11 - odl. US in 111/13) ter v skladu s Pravilnikom o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10, 62/16 in 62/16) in Pravilnikom o strokovnih komisijah (Uradni list RS, št. 38/12 in 90/12) Mestna občina Ljubljana, Mestni trg 1, Ljubljana (v nadaljevanju: MOL) objavlja

**Javni razpis za izbor razstavnih projektov za predstavitev v razstavnih prostorih Mestne uprave MOL v letu 2018**

**I. Predmet razpisa:**

Predmet razpisa je brezplačna predstavitev razstavnih projektov v razstavnih prostorih Mestne uprave MOL v razstavnem letu 2018.

Razstavno leto 2018 (v nadaljevanju leto 2018) traja od januarja 2018 do januarja 2019.

Razpis se nanaša na brezplačno predstavitev razstavnih projektov na naslednjih področjih:

A) kulturno-umetniške stvaritve,

B) razstavni projekti, ki kulturno ustvarjanje povezujejo z družbenimi, urbanističnimi, promocijskimi in drugimi vidiki mestnega življenja.

**2. Opredelitev razpisnega področja:**

2.1. Razpisno področje A) zajema predstavitev kulturno-umetniških projektov, ki sodijo v naslednja področja vizualne umetnosti: slikarstvo, risba, grafika, ilustracija, strip, kiparstvo, fotografija, video, prepleti naštetega v instalacijah in v (ambientalnih) prostorskih intervencijah ter oblikovanje.

2.2. Razpisno področje B) zajema predstavitev projektov, ki v obliki razstave odražajo raznolikosti bivanja v Ljubljani. Gre za projekte s področja arhitekture, mednarodnega sodelovanja, ustvarjanja kulturnih društev, proslavljanja obletnic in jubilejev, ki so del identitete Ljubljane, predstavitev dela javnih zavodov in drugih pravnih oseb v MOL, prezentacije vsebin, neposredno povezanih s kakovostjo življenja ipd.

2.3. Predmet tega razpisa niso:

* performansi, enkratni dogodki,
* komercialne in dobrodelne prireditve,
* razstave, ki izhajajo iz tržnih razmerij ali so namenjene trženju profitne dejavnosti pravnih oseb.

**3. Cilji razpisa:**

MOL bo projekte na obeh razpisnih področjih v letu 2018 podpiral v skladu z naslednjimi cilji:

* spodbujanje izvirne in kakovostne umetniške produkcije ustvarjalcev s področja vizualnih umetnosti;
* predstavitev umetniških in drugih razstavnih projektov, ki so pomembni za promocijo Mestne občine Ljubljana kot odprte, živahne in svetovljanske evropske prestolnice;
* povečanje dostopnosti javnih kulturnih dobrin občinstvu.

**4. Pomen izrazov in upravičenost do prijave**

Na razpisnem področju A) lahko sodelujejo samozaposleni v kulturi, drugi posamezniki, ki nimajo tega statusa, kakor tudi nevladne kulturne organizacije (društva, ustanove in druge nevladne organizacije), javni zavodi na področju kulture, ki imajo sedež na območju MOL in ki izpolnjujejo splošne in posebne pogoje za sodelovanje na razpisu. Na razpisnem področju B) lahko sodelujejo vse pravne osebe, ki imajo sedež na območju MOL ali delujejo na območju MOL in izpolnjujejo splošne in posebne pogoje za sodelovanje na razpisu.

**Posamezniki** so avtorji razstavnih projektov na razpisnem področju in niso samostojni podjetniki ali samozaposleni v kulturi.

**Samozaposleni v kulturi** (v nadaljevanju: samozaposleni) so fizične osebe (ne pravne), ki so na dan oddaje vloge na javni razpis ter v času trajanja prijavljenega projekta vpisane v razvid samozaposlenih v kulturi pri Ministrstvu za kulturo RS.

**Nevladne kulturne organizacije** so pravne osebe, ki so ustanovljene kot društva, zasebni zavodi, ustanove in druge nevladne organizacije, ki so registrirane za opravljanje kulturno-umetniških dejavnosti ter posredovanje kulturnih dobrin v Sloveniji. Izpolnjujejo naslednje pogoje: niso ustanovljene z namenom pridobivanja dobička, morebitnega presežka prihodkov nad odhodki pa ne delijo med svoje člane ali uporabnike, temveč ga uporabijo za uresničevanje svojega namena; niso ustanovljene z namenom pridobivanja gospodarske koristi svojih članov ali ustanoviteljev; med njihovimi ustanovitelji ni več kot polovica pravnih oseb javnega prava; so ustanovljene prostovoljno; so pri upravljanju neodvisne od organov oblasti, politike ali gospodarstva.

**Javni zavodi na področju kulture**, ki imajo sedež na območju MOL, so javni zavodi, ki ji jih je ustanovil MOL ali država in delujejo na območju MOL.

**Prijavitelj projekta** je odgovorni izvajalec. Izbrani izvajalec projekta bo v pogodbi naveden kot pogodbena stranka. Obveznosti izvajalca bodo opredeljene s pogodbo.

**5. Pogoji za sodelovanje na razpisu**

5.1.Splošni pogoji

Na razpis se lahko kot prijavitelji razstavnih projektov prijavijo na področju A) kulturno-umetniške stvaritve in B) razstavni projekti, ki kulturno ustvarjanje povezujejo z družbenimi, urbanističnimi, promocijskimi in drugimi vidiki mestnega življenja, ki izpolnjujejo naslednje pogoje:

• da so prijavili en projekt za predstavitev in bodo zagotovili vsebinsko pripravo kot tudi finančno in tehnično izvedbo razstave;

• da dovoljujejo objavo osebnih podatkov z namenom objave rezultatov razpisa na spletni strani MOL, skladno z Zakonom o dostopu do informacij javnega značaja (Uradni list RS, št. 51/06 - uradno prečiščeno besedilo, 117/06 - ZDavP-2, 23/14, 50/14, 72/14 - skl. US in 19/15 - odl. US) in Zakonom o varstvu osebnih podatkov (Uradni list RS, št. 94/07-UPB1),

• da se strinjajo s pogoji, kriteriji in razpisno dokumentacijo.

5.2. Posebni pogoji - Razpisno področje A):

• da so v obdobju 2015-2017 kot nosilec izvedli najmanj en večji projekt na področju vizualne umetnosti na območju MOL (obvezno dokazilo – digitalizirana kopija medijskega odziva in/ali vabil, najave ipd., največ 5 dokazil skupaj);

• da so registrirani za opravljanje kulturno-umetniških dejavnosti na področju vizualnih umetnosti, in imajo sedež na območju MOL (če je prijavitelj nevladna kulturna organizacija) oziroma imajo stalno prebivališče v MOL (če je prijavitelj samozaposleni v kulturi ali posameznik) (obvezna priloga Izjava o izpolnjevanju razpisnih pogojev);

• prijavitelji (samozaposleni v kulturi ali posameznik), ki nimajo stalnega prebivališča na območju MOL, izpolnjujejo pogoje za prijavo, če kontinuirano delujejo na območju MOL in so v obdobju 2015-2017 na območju MOL samostojno izvedli najmanj dva projekta na področju vizualnih umetnosti (obvezno dokazilo - kopija medijskega odziva in/ali vabil, najave ipd., največ 5 dokazil za vsak posamezen projekt; obvezna priloga - Izjava o izpolnjevanju razpisnih pogojev);

5.3. Posebni pogoji - razpisno področje B):

• da imajo sedež na območju MOL ali kontinuirano delujejo na območju MOL;

• da so v obdobju 2015-2017 kot nosilec izvedli najmanj en razstavni projekt na območju MOL opredeljen v točki 2.2. (obvezno dokazilo – digitalizirana kopija medijskega odziva in/ali vabil, najave ipd., največ 5 dokazil; obvezna priloga - Izjava o izpolnjevanju razpisnih pogojev).

5.4. Vse pravočasne vloge, ki jih bodo podale osebe, ki izpolnjuje v javnem razpisu določene pogoje in bodo popolne glede na besedilo javnega razpisa iz področja A) in B) bo ocenjevala strokovna komisija. Strokovna komisija bo iz obravnave izločila vse vloge, ki niso skladne z 2. točko tega javnega razpisa ter te vloge umestila med zavrnjene.

5.5. V primeru, če več prijaviteljev prijavi na ta javni razpis isti projekt, se vloge prijaviteljev tega projekta zavržejo.

5.6. V primeru naknadne ugotovitve o neizpolnjevanju pogojev in po že izdani dokončni odločbi o izboru projekta, lahko MOL spremeni odločitev ter z izvajalcem ne sklene pogodbe.

**6. Kriteriji razpisa**

6.1. Razpisni kriteriji na razpisnem področju A):

|  |  |
| --- | --- |
| **KRITERIJ**: | **število možnih točk** |
| 1. Izvirna zasnova (20), vsebinska kakovost projekta (20) | do 40 točk |
| 2. Kakovost prezentacije projekta (umeščenost eksponatov v želeni razstavni prostor, upoštevanje sodobnih trendov razstavne dejavnosti)Obvezna priloga opisa: načrt / skica predvidene postavitve | do 15 točk |
| 3. Spremljevalni dogodek - delavnica / javno vodstvo / okrogla miza ipd. | do 10 točk |
| 4. Prispevek projekta k večji raznovrstnosti in prepoznavnosti kulturne ponudbe v MOL | do 5 točk |
| 5. Predhodno sodelovanje prijavitelja z MOL (razstavnimi prostori Mestne uprave )a) prijavitelj v letih od 2015 do 2017 ni razstavljal v razstavnih prostorih MU MOL (10 točk)b) prijavitelj je v letih od 2015 do 2017 razstavljal v razstavnih prostorih MU MOL v sklopu skupinskega projekta (5 točk)c) prijavitelj je v letih od 2015 do 2017 samostojno razstavljal v razstavnih prostorih MU MOL (0 točk) | do10 točk |
| 6. Reference v obdobju od 2015-2017:a/ zahtevnost izvedenih projektov na področju vizualnih umetnosti prijavitelja (do 7 točk)b/ promocija doslej izvedenih projektov in odziv pri občinstvu (do 3 točke), c/ avtorja/-jev razstavljenih umetniških del (do 10 točk) | do 20 točk |
| **SKUPAJ** | **100 točk** |

6.2. Razpisni kriteriji na razpisnem področju B):

|  |  |
| --- | --- |
| **KRITERIJ**:  | **število možnih točk** |
| 1. Vsebinska kakovost projekta | do 43 točk |
| 2. Prispevek projekta k večji raznovrstnosti in prepoznavnosti mesta Ljubljana ter k povezovanju kulturnih, družbenih, mednarodnih, urbanističnih, promocijskih in drugih vidikov mestnega življenja | do 30 točk |
| 2. Kakovost prezentacije projekta (umeščenost v želeni razstavni prostor, upoštevanje sodobnih trendov razstavne dejavnosti)Obvezna priloga opisa: načrt / skica predvidene postavitve | do 10 točk  |
| 4. Reference prijavitelja vsebin v obdobju 2015-2017 na območju MOL | do 12 točk |
| 5. Predhodno sodelovanje prijavitelja z MOL (razstavnimi prostori Mestne uprave )a) prijavitelj v letih od 2015 do 2017 ni razstavljal v razstavnih prostorih Mestne uprave MOL (5 točk) ALIb) prijavitelj je v letih od 2015 do 2017 samostojno razstavljal v razstavnih prostorih Mestne uprave MOL (0 točk) | do 5 točke |
| **SKUPAJ** | **100 točk** |

**7. Uporaba kriterijev**

Razpisni kriteriji so ovrednoteni s točkami. Najvišje število točk je 100. Do brezplačne predstavitve v razstavnih prostorih Mestne uprave MOL v letu 2018 bodo upravičeni projekti prijaviteljev, ki bodo v postopku ocenjevanja na podlagi razpisnih kriterijev prejeli najmanj 81 točk ter bodo glede na razpoložljive prostorske kapacitete, uvrščeni višje.

Razstavni prostori Mestne uprave MOL, ki so predmet razpisa in jih bo MOL namenila za brezplačno predstavitev izbranim prijaviteljem, so:

* Galerija Kresija / Stritarjeva ulica 6;
* Stekleni atrij Mestne hiše/ Mestni trg 1;
* Zgodovinski atrij Mestne hiše, Mestni trg 1;
* Desni atrij Mestne hiše, Mestni trg 1.

Atriji Mestne hiše so primerni za razstavne projekte, ki so lahko izpostavljeni določenim vremenskim vplivom (vlaga, veter).

MOL bo odločal o ustreznosti prijavljenega projekta na podlagi mnenja pristojne strokovne komisije in pristojnih strokovnih uslužbenk, veljavnih kriterijev ter ob upoštevanju razpoložljivih prostorskih kapacitet za leto 2018.

Za predstavitev v:

* Galeriji Kresija bo izbranih previdoma do 7 projektov iz področja A in predvidoma do 3 projekti iz področja B;
* Steklenem atriju Mestne hiše bo izbranih previdoma do 6 projektov iz področja A in predvidoma do 4 projeki iz področja B;
* Zgodovinskem atriju Mestne hiše bo izbranih previdoma do 4 projektov iz področja A in predvidoma do 5 projektov iz področja B;
* Desnem atriju Mestne hiše bo izbranih predvidoma do 4 projekti iz področja A in predvidoma do 5 projektov iz področja B;

Prijavitelj lahko v prijavnem obrazcu navede želeno razstavišče in želen termin. Glede na zasnovo in kakovost projektov si komisija pridržuje pravico do predlaganja spremembe lokacije za predstavitev posameznega projekta. Komisija si pridržuje tudi pravico, da razmerje projektov med področjema A in B poljubno spremeni, znotraj skupne kvote posameznega razstavišča.

Izbrani prijavitelji bodo upravičeni do brezplačne predstavitve razstavnega projekta v enem izmed razstavnih prostorov. Predvideno lokacijo, termin in trajanje razstave bodo določile pristojne strokovne uslužbenke, v skladu s celoletnim razstavnim programom razstavišč.

Prijavitelji posamezniki ali samozaposleni v kulturi na področju A (katerih projekt bo uvrščen v

Razstavne prostore Mestne uprave MOL) bodo upravičeni do izplačila honorarja za konceptualno prilagoditev razstavnega projekta na dodeljen razstavni prostor. V kolikor bodo sredstva zagotovljena s spremembo ali rebalansom Odloka o proračunu MOL za leto 2018, bodo prejeli 300,00 EUR, zmanjšanim za plačilo ustreznih prispevkov in davkov. Soavtorski projekti (največ dva posameznika oziroma samozaposlena) bosta upravičena do skupnega honorarja v vrednosti 300,00 EUR. Z upravičenimi posamezniki ali samozaposlenimi v kulturi bodo sklenjeni aneksi k pogodbam.

MOL izbranim prijaviteljev s tem razpisom ne zagotavlja finančnih sredstev za produkcijske stroške projekta, kot tudi ne daje na razpolago tehnične službe ali tehnične opreme za izvedno razstavnega projekta. Izbrani prijavitelj je dolžan v celoti zagotoviti postavitev in podiranje razstavnega projekta, vključno s popravilom in sanacijo sten v primeru poseganja v prostor (velja za Galerijo Kresija) na lastne stroške. Trajno poseganje v stene atrijev Mestne hiše ni dovoljeno, zato je potrebno postavitev razstavnega projekta prilagoditi zmožnostim prostora.

MOL bo v skladu z možnostmi poskrbel za promocijo razstave ter pogostitev.

Obveznosti izvajalca bodo opredeljene s pogodbo.

**8. Razpisni rok**

Razpis se prične 25. 8. 2017 . in zaključi 29. 9.2017.

**9. Razpisna dokumentacija**

Razpisna dokumentacija obsega:

* besedilo razpisa;
* prijavni obrazec;
* vzorci tlorisov razstavišč;
* izjava o izpolnjevanju razpisnih pogojev (obvezna priloga);
* vzorec pogodbe.

**Prijavitelj mora ob prijavi projekta na javni razpis priložiti naslednjo dokumentacijo:**

* v celoti izpolnjen in podpisan prijavni obrazec;
* izpolnjeno in podpisano Izjavo o izpolnjevanju razpisnih pogojev;
* izpis iz Poslovnega registra Slovenije (Ajpes);
* zahtevana obvezna dokazila.

Prijavitelji naj za dokazovanje referenc in odzivov v strokovni javnosti ne prilagajo natisnjenih spletnih strani, pač pa naj gradivo priložijo v digitalni obliki.

Dokumentacije, ki je priložena vlogi, MOL ne bo vračal prijaviteljem.

**10. Oddaja in dostava vlog**

10.1. Razpisno dokumentacijo lahko prijavitelji projektov v razpisnem roku dvignejo v prostorih pisarne Galerije Kresija, Stritarjeva ulica 6, 1000 Ljubljana vsako delovno sredo in petek, med 13.00 in 16.00 uro. Razpisna dokumentacija je dosegljiva tudi na spletni strani MOL: http://www.ljubljana.si/si/mol/razpisi-razgrnitve-objave/.

10.2. Lastnoročno podpisan in požigosan (velja za pravne osebe) v celoti izpolnjen prijavni obrazec z vsemi zahtevanimi prilogami je potrebno poslati s priporočeno pošto na naslov: Mestna občina Ljubljana, Mestni trg 1, 1000 Ljubljana, in sicer najkasneje do petka, 29. 9. 2017, do 24.00 ure (datum poštnega žiga), s pripisom na sprednji strani: »NE ODPIRAJ – VLOGA: KULTURA – RAZSTAVNI PROSTORI MU MOL 2018« z obvezno navedbo: »razpisno področje A« ali »razpisno področje B«. Na hrbtni strani ovojnice mora biti naveden naziv in naslov predlagatelja.

10.3. Dopolnjevanje vlog

Predlagatelj lahko vlogo dopolnjuje v razpisnem roku na način, kot velja za pošiljanje vlog, in sicer s priporočeno pošiljko v zaprti ovojnici z oznako na prednji strani: »NE ODPIRAJ – DOPOLNILNA VLOGA: KULTURA - RAZSTAVNI PROSTORI MU MOL« z obvezno navedbo, na katero vlogo se dopolnitev nanaša; »razpisno področje A« ali »razpisno področje B«.

10.4. Če bo vloga formalno nepopolna, bo predlagatelj pozvan, da jo dopolni v petih dneh. Če predlagatelj vloge ne dopolni v zahtevanem roku, bo vloga zavržena s sklepom.

10.5. Oddaja vloge pomeni, da se predlagatelj strinja z vsemi pogoji in kriteriji tega javnega razpisa.

**11. Odpiranje vlog in obveščanje o izidu**

11.1. Komisija za odpiranje vlog bo začela odpirati vloge predvidoma v četrtek, 5.10. 2017. Če se zaradi števila prejetih vlog odpiranje ne zaključi isti dan, se nadaljuje naslednji dan.

11.2. Za formalno nepopolno se šteje vloga, ki ne bo vsebovala vseh dokazil in drugih sestavin, ki jih zahteva besedilo razpisa in razpisna dokumentacija in kljub pozivu ne bo dopolnjena v roku za dopolnitev vloge (nepopolne vloge).

Za prepozno se šteje vloga, ki ne bo oddana kot priporočena pošiljka **do vključno 29. 9. 2017** do 24.00 ure.

Za neupravičeno osebo se šteje tisti prijavitelj, ki ne sodi v skupino upravičenih oseb (točka 4 in 5).

Po odpiranju vlog bodo iz nadaljnjega postopka izločene vse vloge prijaviteljev, ki jih niso vložile upravičene osebe ali niso bile pravočasne.

Prijaviteljem bo najkasneje v enem (1) mesecu od dneva končne odločitve Komisije za izbor razstav v razstavnih prostorih Mestne uprave MOL izdana odločba.

**12. Informacije o razpisu**

Razpisno dokumentacijo lahko prijavitelji projektov v razpisnem roku dvignejo v prostorih Galerije Kresija, Stritarjeva 2, Ljubljana, dodatne informacije o razpisu lahko dobite pri naslednjih uslužbenkah MOL:

- Mateja Veble (mateja.veble@ljubljana.si, tel.: 01 306 1171),

- Tamara Vodopivec (tamara.vodopivec@ljubljana.si, tel.:01 306 1036).

Razpisna dokumentacija je dosegljiva tudi na spletni strani MOL: http://www.ljubljana.si/si/mol/razpisi-razgrnitve-objave/.

**MESTNA OBČINA LJUBLJANA**